मोलर द्रव्यमान
रसायन विज्ञान में किसी रासायनिक यौगिक का मोलर द्रव्यमान (molar mass) उस यौगिक के किसी नमूने के द्रव्यमान तथा उस नमूने में विद्यमान पदार्थ (substance) की मात्रा (मोल में) के अनुपात के बराबर होता है। इसकी एस आई ईकाई किलोग्राम/मोल है। किन्तु ग्राम/मोल इसकी व्यावहारिक इकाई है। M = m n {\displaystyle M={\frac {m}{n}}} जहाँ : M {\displaystyle M} उस पदार्थ का मोलर द्रव्यमान है (kg/mol या g/mol) ; m {\displaystyle m} उस नमूने का द्रव्यमान (kg या g) ; n {\displaystyle n} पदार्थ की मात्रा {मोल (इकाई)|मोल में} परमाणु और अणु अकार में अत्यन्त छोटे होते हैं, परन्तु किसी पदार्थ की बहुत कम मात्रा में भी उनकी संख्या बहुत अधिक होती है। इतनी बड़ी संख्याओं के साथ काम करने के लिए इतने ही परिमाण के एक मात्रक की आवश्यकता होती है। जिस प्रकार हम 12 वस्तुओं के लिए ' एक दर्जन ' और 20 वस्तुओं के लिए ' एक स्कोर ' (Score) का प्रयोग करते हैं , उसी प्रकार अति सूक्ष्म स्तर पर कणों ( जैसे - परमाणु , अणु , कणों , इलेक्ट्रॉनों आदि ) को गिनने के लिए मोल की धारणा का उपयोग किया जाता है।